RRB Group D: ग्रुप डी एप्लीकेशन रिजेक्ट मामले पर 6 सितंबर को आएगा रेलवे का फैसला  
रेलवे 6 सितंबर को अपना फैसला जारी करेगा.
उम्मीदवारों को 17 से 23 अगस्त तक शिकायत दर्ज करने का मौका मिला था.
रेलवे ने 4 लाख एप्लीकेशन रिजेक्ट किए थे.
रेलवे ने ग्रुप डी (RRB Group D) के 4 लाख एप्लीकेशन रिजेक्ट (RRC Group D Application Reject) होने के मामले पर नया नोटिस जारी किया है. आरआरबी चंदीगढ़ और अन्य वेबसाइट्स पर जारी नोटिस के मुताबिक एप्लीकेशन रिजेक्ट मामले पर अब रेलवे (RRB) का फाइनल डिसीजन 6 सितंबर को एसएमएस या मेल द्वारा बताया जाएगा. नोटिस में लिखा है- ''उम्मीदवारों की शिकायत दर्ज करने के लिए एक लिंक 17 अगस्त से 23 अगस्त तक एक्टिव किया गया था. इन शिकायतों की जांच चल रही है और इसमें अभी और समय लगेगा. उम्मीदवारों को 16 अगस्त को एक नोटिस के माध्यम से सूचित किया गया था कि इन शिकायतों की जांच के बाद रेलवे (RRB) का फाइनल डिसीजन एसएमएस और ईमेल के माध्यम से 31 अगस्त तक सूचित किया जाएगा. अब रेलवे का फाइनल डिसीजन 31 अगस्त की जगह 6 अगस्त 2019 को सूचित किया जाएगा. रेलवे का डिसीजन अंतिम होगा और उम्मीदवारों को इसे मानना ही होगा.''

ग्रुप डी के 1 लाख से ज्यादा पदों पर भर्ती के लिए 1 करोड़ 15 लाख लोगों ने आवेदन किया है, इनमें से 4 लाख के एप्लीकेशन रिजेक्ट हुए हैं. 10 अगस्त 2019 को एनडीटीवी ने ये खबर प्रकाशित की थी कि रेलवे ने 4 लाख एप्लीकेशन रिजेक्ट मामले पर अब तक कोई जवाब नहीं दिया है.  इस खबर के प्रकाशित होने के दूसरे दिन रेलवे ने 11 अगस्त की शाम को आरआरबी वेबसाइट पर नोटिस जारी किया. जिसके बाद उम्मीदवारों को शिकायत दर्ज करने का मौका मिला.